Hratt hefur gengið á Ratleikskortin og með sama framhaldi verða þau uppurin á allra næstu vikum . Því fer hver að verða síðastur að ná sér í eintak og hefja leit að einhverjum hinna 27 ratleiksmerkja sem búið er að koma fyrir víðs vegar um bæjarlandið . Í ár er meginþemað landamerki og eyktamörk . Þá er mikilvægt að undirbúa sig vel , skoða kort vel og sjá hvaðan best er að koma að viðkomandi stað . Krossstapar sem eru á mörkum Hafnarfjarðar og Voga er t.d. best að koma að úr norðri , þá bera þeir betur við himin . Léttfeti , Göngugarpur eða Þrautakóngur . Bleikastein ættu íbúar á Völlum að þekkja – Ljósmynd : Guðni Gíslason Flokkarnir eru Léttfeti , Göngugarpur og Þrautakóngur en til að teljast Léttfeti þarf að finna 9 staði , Göngugarpur verður fólk sem finnur 18 staði og Þrautakóngar eru þeir sem finna alla staðina . Á hverjum stað er ratleiksmerki , græn og hvít málmplata með lausnarorði sem skrifa þarf niður til að sanna að viðkomandi hafi komið á staðinn . Styrktaraðilar Hönnunarhúsið ehf. gefur leikinn út fyrir Hafnarfjarðarbæ og auk bæjarsins styrkja ýmsir útgáfu Ratleiksins .